kardosdrur/scandi-wiki huggingface dataset:
Ernst Viffert

Ernst Christian Hartvig Viffert (10. november 1893 i København – 1950/51 i Stalino, Rusland) var en dansk nazistisk soldat, der gjorde tjeneste på tysk side i Frikorps Danmark.

Biografi 
Ernst Viffert var én af de ældste danske officerer i Waffen-SS. Da 1. verdenskrig brød ud i 1914, var han sergent i hæren. Han forsatte sin karriere i hæren til 1926. På det tidspunkt var han løjtnant og pionerofficer.

I 1926 drog han til Asien, hvor han i nogle år arbejdede med at bygge jernbaner. Efter sin hjemkomst til Danmark blev han kortvarigt ansat ved de danske jernbaner, til han i 1934 meldte sig ind i hæren, hvor han blev kaptajn. Han begrundede det med den ustabile situation i Europa. Viffert blev senere kompagnichef i en pionerbataljon og blev udnævnt til Ridder af Dannebrog.

Den 9. april 1940 blev Danmark besat af Tyskland sad Ernst Viffert på sin post, men blev beordret til at kapitulere, inden modstanden mod den tyske invasion overhovedet var kommet i gang. Nederlaget for den danske hær satte dybe spor hos Viffert, og den 12. juni 1940 meldte han sig ind i DNSAP, hvor han fik medlemsnummer PM30.095. Da den danske hær fik lov til at opretholde sit virke, var han stadig tilknyttet den danske hær.

Da Frikorps Danmark blev oprettet i sommeren 1941, var han en af de første, der meldte sig ind i korpset. Han var, lige som en del andre danske officerer, opsat på at vise, hvad danske soldater i virkeligheden dur til. Trods sin høje alder indtrådte han i Waffen-SS som Legion-Hauptsturmführer og drog af sted til Tyskland med de første frikorps-frivillige.

Han forlod dog Frikorps Danmark, længe inden enheden var kampklar. Men sin baggrund i de danske ingeniørtropper blev han sendt på pionerskole i Dresden. Efter at have afsluttet sin uddannelse kom han til SS-Pioner-Bataljonen i 5. SS-Division "Wiking". Han blev SS-Sturmbannführer og officer i staben ved Pioner-Bataljonen.

Fra den 21. august 1942 til 3. oktober 1942 var han kompagnichef for 2. kompagni i SS-Pioner-Bataljonen i 5. SS-Division "Wiking". Under frontindsatsen som kompagnichef blev han bl.a. dekoreret med jernkorset af anden klasse.

I foråret 1942 tog han igen på uddannelse i Tyskland. Efter at han havde afsluttet sin uddannelse blev han han pionerchef i det lettisk dominerede VI. Waffen-Armee Korps der SS. Hvilket han var under resten af krigen.

VI. Waffen-Armee Korps der SS var en del af den ubesejrede Kurland-Arme, der først kapitulerede den 8. maj 1945, da alt håb var ude. Herefter kom han i en russisk straffelejr i Damitye ved Kijev, hvor han i sommeren 1950 blev idømt 25 års hårdt arbejde. Inden et år døde han stærkt svækket.

Kilde 
 Danskere i Tysk Tjeneste – Ernst Christian Hartvig Viffert 

Riddere af Dannebrog
Personer fra København
Nazister fra Danmark
Medlemmer af Frikorps Danmark
Danskere i 2. verdenskrig
Officerer fra Danmark
Modtagere af Jernkorset
Liselund

Liselund kan henvise til flere stednavne i Danmark:
 Liselund (Antvorskov) – kursuscenter, tidligere landbrugsejendom i Antvorskov Sogn
 Liselund (Guldborgsund Kommune) – landbrugsejendom i Maglebrænde Sogn
 Liselund (Møn) – landsby i Magleby Sogn (Vordingborg Kommune)
 Liselund (Silkeborg Kommune) – bebyggelse i Sjørslev Sogn
 Liselund (Aalborg Kommune) – bebyggelse i Vodskov Sogn

Se også:
 Liselund Slot – slot i Magleby Sogn (Vordingborg Kommune)

nl:Liselund
Kølholm

Kølholm er en ubeboet ø i Roskilde Fjord syd for Frederikssund . 

Øer i Danmark
Fredede arealer i Danmark
Frederikssund Kommunes geografi
Roskilde Fjord
Pfalzgreve

En pfalzgreve (tysk Pfalzgraf, engelsk count palatine, latin comes palatinus: "greve fra paladset") var en høj embedsmand i de frankiske og tyske kongers tjeneste. Han var kongens stedfortræder og forvalter af en pfalz (latin: palatium, palads) dvs. en kongsgård, hvor kongerne fra karolingisk tid opholdt sig og udøvede deres funktion som dommere.

Titlen "pfalzgreve" tilkom senere medlemmer af fyrsteslægten i pfalzgrevskabet ved Rhinen. Pfalzgreverne arvede fra begyndelsen ikke deres værdighed; men da det senere blev tilfældet, blev de efterhånden mere eller mindre mægtige vasaller (i lighed med andre rigsumiddelbare fyrster), medens dommerhvervet gik til jurister.

Pfalzgreverne i Aachen dømte efter frankisk ret, og pfalzgreverne i Magdeburg dømte efter saksisk ret. De opnåede begge tidligt en langt større anseelse end deres kolleger, der forsvandt, efterhånden som deres len opløses. Pfalzgreverne i Aachen gav navn til en hel provins. De bevarede titlen som "Pfalzgreve ved Rhinen" for deres hus (Pfalzgraf bei Rhein) til udgangen af 18. århundrede – selv efter at de var blevet mægtige lensfyrster. Derimod mistede pfalzgreverne i Magdeburg, "de saksiske Pfalzgrever", al betydning omkring 1350 og nævnes ikke siden.

Fra slutningen af Middelalderen blev pfalzgreveværdigheden en tom titel, der kun medførte rettigheder af formel natur (udnævnelse af notarer, uddeling af våbenbreve og lignende), og kejserne skænkede den til retslærde, digtere og andre litterære personer. Til sidst i så stor almindelighed, at ingen brød sig om den.

Pfalzgrever ved Rhinen 
I modsætning til livstidstitlen som pfalzgreve blev den arvelige titel som "pfalzgreve ved Rhinen" (tysk: Pfalzgraf bei Rhein) en prestigefyldt titel.
 
I 1214 blev en prins fra det bayerske fyrstehus Wittelsbach fyrste af Rhinpfalz. Han antog titlen "pfalzgreve ved Rhinen".

Rhinpfalz blev et kurfyrstedømme i 1356. Herefter blev titlen "pfalzgreve ved Rhinen" benyttet både af de pfalziske kurfyrster og af alle andre rhinfalziske prinser.

Med korte afbrydelser regerede Wittelsbacherne i Rhinpfalz indtil 1918. I 1815 blev Rhinpfalz en provins i Kongeriget Bayern. Efter anden verdenskrig afstod Bayern størstedelen af Rhinpfalz til Rheinland-Pfalz, mens en lille del blev overtaget af Saarland.

Oberpfalz, der ligger langt væk fra Rhinen, er stadig en af Bayern. Oberpfalz ligger ved Donau og grænser op til Tjekkiet.

Kilder 
 

Adelige titler
Tysklands historie
Tysk-romerske rige
Grever fra Tyskland
Salmonsens
H 43 Lund

Håndboldklubben af år 1943 (H 43)    er en håndboldklub fra den skånske by Lund (der for en kort periode var Danmarks hovedstad , hvor tilnavnet Metropolis Daniae stammer fra ), og en af meget få klubber Østensunds, med et dansk navne som f.eks. B 93, B 1903 eller B1909. Klubben blev grundlagt i 1943 af en skoleklasse og deres idrætslærer. Hjemmekampene spilles i Fers & Froste Sparbank Arena. Klubben har på damesiden indledt en samarbejde med foreningen Lundagård (navngivet efter Lundegård Slot, hvorfra den danske ærkebiskop i Lund var en virkelig kirkefyrste jævnbyrdig med de nordiske konger ).  Målet med denne satsning er også at nå den højeste række på damesiden. Dér under navnet H43 Lundagård.

Kaldenavnet er Klokkeblomsterne/Blåklockorna/Bluebells.

Spillerdragten er blå bluser og blå bukser.

H 43 er en af Skånes klubber der har spillet flest sæsoner (34 totalt) i den bedste svenske række Håndboldligaen  og er nr 10 i ligaens Marathonstanding.

Der er en stor lokal rivalitet med de klaretfarvede (burgunderfarvede) Lugi (Lund universitet gymnastik & idrætforening), hvor derbyet tiltrækker store skarer, og H 43 er arbejderklassens klub mens Lugi er de statlige akademikeres. Den blå farve har gennem årene været symbolet for arbejderklassen, og burgunderrødt for det akademiske.

Referencer

Eksterne henvisninger 
 H43 Lunds hjemmeside  

Håndboldklubber fra Sverige
Etableret i 1943
Lund
Destruktive vokaler

Destruktive vokaler er det andet studiealbum fra den danske singer-songwriter Peter Sommer, der blev udgivet den 27. marts 2006 på Genlyd og Sony BMG. Titlen stammer fra Nikolaj Stochholms digt af samme navn. Albummet vandt prisen som Årets danske pop udgivelse ved Danish Music Awards i 2007.

Andensinglen "8-6-6-0" er oprindeligt indspillet på albummet Alt er ego (2002) af duoen Superjeg, bestående af Peter Sommer og Carsten Valentin Lassen

Spor 
Alt tekst og musik er skrevet af Peter Sommer.

Personel 

Søren Piper Bigum – elektrisk og akustisk guitar, sitar
Tom Jørgensen – bas
Keld Jørgensen – trommer, percussion
Palle Hjorth – klaver, hammond, mellotron, elektrisk klaver
Peter Sommer – vokal, kor, akustisk guitar, bas
Henrik Balling – klaver, mellotron, synthesizer, elektrisk og akustisk guitar, programmering
Wili Jønsson – kor
Ole Jeppesen – kor og percussion
Lise Westzynthius – klaver
Gunnar Halle – trompet
Joe Caple – trommer
Ian Caple – gutiar
Jakob Berthelsen – teknik
Ossian Ryner – teknik
Niels Thøgersen – ass. teknik

Indspillet i Feedback Recording i Århus, Hullet samt DR Studierne i København
Masteret af Søren Mikkelsen i Cleansound
Mixet af Ian Caple for Flam
Arrangeret af Henrik Balling & Peter Sommer
Produceret af Henrik Balling
Tekst og musik af Peter Sommer

Hitlisteplacering

Referencer 

Peter Sommer-album
Album fra 2006
Edderkopsagen

Edderkopsagen er en sag om et kriminelt netværk under besættelsen og i tiden efter befrielsen. Brugtbilforhandler Svend Aage Hasselstrøm, møbelhandler Johannes Linde og andre kriminelle styrede København med hjælp fra højtstående folk i politiet. Danmark var under og efter besættelsen ramt af varemangel, og via lyssky sortbørsforretninger drev de en omfattende handel.
15 politifolk og 15 andre blev dømt.

Sagen blev afsløret efter at to journalister ved dagbladet Social-Demokraten, Anders B. Nørgaard og Poul Dalgaard, havde undersøgt den københavnske sortbørshandel. Navnet Edderkoppen som betegnelse for Hasselstrøm skyldtes bladets redaktør Preben Wilmann, som i første omgang ikke turde bringe Hasselstrøms navn i de indledende artikler om sagen.

Kulturelle fremstillinger 
 Skorpionen – roman af Hans Scherfig, udgivet i 1953
 Den Otteøjede Skorpion - tv-serie baseret på Scherfigs roman, dramatiseret som opera, udsendt i 1979
 Edderkoppen – dansk tv-serie, udsendt i 2000

Henvisninger

Litteratur 
 Lars Rix, Edderkoppen, Aschehoug, 2000. .
 Per Straarup Søndergaard, Edderkopsagen, Billesø & Baltzer, 1999. .
 John T. Lauridsen (red.), Over stregen – under besættelsen, Gyldendal, 2007. .
 Anders B. Nørgaard, Københavns Underverden, Branner og Korch, 2000 (1. udgave 1953). .
 Erik Haaest, Dobbeltmord og edderkopper, Bogans Forlag, 2000. .
 Claus Bundgård Christensen, Den sorte børs – Fra besættelsen til efterkrigstid, Forum, 2003. .
 Christine Jønck "Det kriminelle politi" Dreamlitt, 2018.

Eksterne henvisninger 
 Den Store Danske 
 Svend Aage Hasselstrøm og Johannes Linde 

Kriminalsager i Danmark
Store Spjellerup

Store Spjellerup er en landsby på Sydsjælland med , beliggende fire kilometer syd for Karise, ni kilometer øst for Faxe og 24 kilometer syd for Køge. Landsbyen hører til Faxe Kommune og er beliggende i Region Sjælland.

Den ligger i Spjellerup Sogn, og Spjellerup Kirke samt Lægårdens Camping ligger i landsbyen. Store Spjellerup havde for første gang over 200 indbyggere i 2009.

Kilder 

Byer i Faxe Kommune
Rønnede

Rønnede er en mindre by på Sydsjælland med . Rønnede er beliggende ved Sydmotorvejen seks kilometer vest for Faxe, 10 kilometer sydøst for Haslev og 25 kilometer sydvest for Køge. Rønnede var indtil 2007 kommunesæde i den tidligere Rønnede Kommune fra 2007 tilhører byen Faxe Kommune og er beliggende i Kongsted Sogn.

Byen er sammenvokset med Kongsted og Kongsted Kirke ligger i byen.

Vejdirektoratet er i gang med at planlægge en ny motorvej mellem Næstved og Rønnede. Motorvejen bliver ca. 15 km lang, og skal gå fra Næstved og nord om Holme-Olstrup ad linjeføring A til Sydmotorvejen ved Rønnede.

Kilder 

Byer i Faxe Kommune
Byer og bydele med genforeningssten
Strøby Egede

Strøby Egede er en kystby på Sydsjælland med  inkl. Strøby Ladeplads.

Strøby Egede er beliggende i Strøby Sogn ved Køge Bugt en kilometer nord for Valløby, fem kilometer sydøst for Køge og seks kilometer øst for Herfølge. Byen tilhører Stevns Kommune og er beliggende i Region Sjælland.

Strøby Egede er kommunens største byområde.

Området var beboet allerede i stenalderen, hvilket fundet af en grav fra slutningen af jægerstenalderen for omkring 6000 år siden, med skeletterne af 3 voksne og 5 børn, vidner om.
Graven, den såkaldte Strøbygrav, er det største og et af de ældste gravfund fra stenalderen og kan ses på Køge Museum.

Kilder 

Byer i Stevns Kommune
Scream Awards

The Spike Scream Award var en filmprisuddeling dedikeret til science fiction-, fantasy og gyserfilm.
Uddelingen fandt sted hvert år i oktober fra 2006 til 2011, første gang 10. oktober 2006. Showet blev oprettet af producenterne Michael Levitt, Levitt Cindy og Casey Patterson. Vindere af Scream Awards blev fundet ved afstemning blandt seere af tv-kanalen Spike TV.

Kategorier 
 The Ultimate Scream
 Billed som den bedste genre film for det foregående år.
 Bedste Horror Movie
 Bedste Fantasy Film
 Bedste Science Fiction film
 Bedste TV Show
 Bedste Sequel
 Bedste nyindspilning
 Bedste Superhelt
 Bedste Comic-til-Screen Tilpasning
 Omdøbt til "Best Comic Book Movie", der begyndte i 2008.
 Mest mindeværdige lemlæstelse
 Bedste Villain
 Bedste Breakout Performance
 The Scene of the Year Award

2009 Awards 
Afholdt den 17. oktober og udsendt den 27. oktober 2009.

Vindere  
 The Ultimate Scream: Star Trek
 Best Horror Movie: Drag Me to Hell
 Best Science Fiction Movie: Star Trek
 Best Fantasy Film: Twilight
 Best TV Show: True Blood
 Best Horror Actress: Anna Paquin, True Blood
 Best Horror Actor: Stephen Moyer, True Blood
 Best Fantasy Actress: Kristen Stewart, Twilight
 Best Fantasy Actor: Robert Pattinson, Twilight
 Best Science Fiction Actress: Megan Fox, Transformers: Revenge of the Fallen
 Best Science Fiction Actor: Chris Pine, Star Trek
 Best Supporting Actress: Jennifer Carpenter, Dexter
 Best Supporting Actor: Ryan Reynolds, X-Men Origins: Wolverine
 Breakout Performance-Female: Isabel Lucas, Transformers: Revenge of the Fallen
 Breakout Performance-Male: Taylor Lautner, Twilight
 Best Cameo: Winona Ryder, Star Trek
 Best Ensemble: Harry Potter and the Half-Blood Prince
 Best Director: J. J. Abrams, Star Trek
 Best Foreign Movie: Let the Right One In
 Best Sequel: Transformers: Revenge of the Fallen
 Best F/X: Transformers: Revenge of the Fallen
 Scream Song of the Year: "New Divide" by Linkin Park, Transformers: Revenge of the Fallen
 Best Comic Book Artist: Steve McNiven, Wolverine: Old Man Logan
 Best Villain: Alexander Skarsgård, True Blood
 Best Superhero: Hugh Jackman as Wolverine, X-Men Origins: Wolverine
 Best Scream-Play: Drag Me to Hell
 Most Memorable Mutilation: The Pendulum Trap, Saw V
 Fight-to-the-Death Scene of the Year: Kirk v. Spock, Star Trek
 Holy Sh!t! Scene of the Year: The Death Eaters Attack London, Harry Potter and the Half-Blood Prince
 Best Comic Book: Green Lantern
 Best Comic Book Writer: Geoff Johns
 Best Comic Book Movie': Watchmen''

Se også 
 Saturn Award

Referencer

Eksterne henvisninger 

 Officielle Hjemmside

Filmpriser
Tv-serier
Etableret i 2006
Ralph Towner

Ralph Towner (født 1. marts 1940 i Chehalis, Washington, USA) er en amerikansk guitarist, pianist og komponist.

Towner har spillet med Paul Winters Winther Consort og var derefter med til at danne verdensmusikorkestret Oregon, sammen med oboisten Paul Mccandless, kontrabassisten Glen Moore og percussionisten Collin Walcott i 1970.

Han har ligeledes indspillet et væld af plader i eget navn, og som sideman for det tyske pladeselskab ECM.

Han spiller ved siden af sine hovedinstrumenter et væld af instrumenter, såsom trompet og percussion.
Han er en betydningsfuld og original komponist i den moderne lyriske fusionsjazz.

Referencer

Eksterne henvisninger 
 

Jazzkomponister fra USA
Jazzguitarister fra USA
Jazzpianister fra USA
Michael McElhatton

Michael McElhatton (født 12. september 1963) er en irsk skuespiller og manuskriptforfatter. Han er mest kendt for rollen som Roose Bolton i HBO-serien Game of Thrones.

Udvalgt filmografi

Film 
 I Went Down (1997) – Johnner Doyle
 Blow Dry (2001) – Robert
 The Actors (2003) – Jock
 Intermission (2003) – Sam
 Perrier's Bounty (2009) – Ivan
 Albert Nobbs (2011) – Mr. Moore
 Shadow Dancer (2012) – Liam Hughes

 Tv-serier 
 Game of Thrones'' (2012–16; 19 afsnit) – Roose Bolton
 The Fall (2013-)

Eksterne henvisninger 
 

Skuespillere fra Irland
Ger Ryan

Ger Ryan er en irsk film og tv- skuespiller, hvis arbejde omfatter Queer as Folk (den britiske version), The War af Buttons (1995-irske version), Van , Moll Flanders, Driftwood , A Love Divided og Intermission.

Eksterne links 
 

Skuespillere fra Irland
Paul McCandless

Paul Brownlee McCandless, Jr. (født 24. marts 1947) i Indiana, Pennsylvania, USA) er en amerikansk oboist, engelskhornist og saxofonist.

Mccandless spillede først klassisk musik, men slog over i rytmisk musik da han hørte John Coltrane.

Han spillede først i Paul Winters Consort og var med til at danne worldmusik-gruppen Oregon i 1970.

Han spiller foruden sine hovedinstrumenter også blikfløjte, basklarinet og elektronisk EWI-saxofon.

Han er en af de få i jazzen, som har dyrket oboen som sit hovedinstrument.

Udvalgt diskografi i eget navn 
 All The Morning Brings - (1979)
 Heresay - (1990)
 Premonition - (1992)
 ''ShapeShifter - (2004)

Referencer

Eksterne henvisninger 
 

Jazzmusikere fra USA
Oboister
Saxofonister fra USA
Personer fra Pennsylvania
Gustaf Skarsgård

Gustaf Caspar Orm Skarsgård (født 12. november 1980 på Södermalm i Stockholm), er en svensk skuespiller. Han er søn af skuespilleren Stellan Skarsgård og bror til Alexander Skarsgård. Hans farfars far var Hjalmar Nilsson. Gustaf Skarsgård gik ud af Teaterhögskolan i 2003.

Han var den svenske Årets Shooting Star på filmfestivalen i Berlin i 2007.

Udvalgt filmografi 
 Kodenavn Coq Rouge - Erik Hamilton (1989)
 Ondskab - Otto Silverhielm (2003)
 Förortsungar - Johan (2006)
 Arn: Tempelridderen - Knut Eriksson af Sverige (2007)
 Ratatouille - Remy, stemme (2007)
 Arn: Riget ved vejens ende - Knut Eriksson af Sverige (2008)
 Patrik 1,5 - Göran Skoogh (2008)
 The Way Back - Voss (2010)
 Kon-Tiki - Bengt Danielsson (2012)
 Darling - Frans (2017)

Tv-serier 
 Vikings - Floki (2013-)

Hædersbevisninger 
 2004: Nomineret til Guldbagge-prisen for bedste mandlige birolle i Ondskab
 2007: Vandt Guldbagge-prisen for bedste mandlige hovedrolle i Förortsungar
 2009: Nomineret til Guldbagge-prisen for bedste mandlige hovedrolle i Patrik 1,5

Referencer

Eksterne henvisninger 

 

Skuespillere fra Sverige
Glen Moore

Glen Moore (født 28. oktober 1941 i Portland, Oregon, USA) er en amerikansk kontrabassist og komponist.

Moore som også spiller klaver, fløjte og violin, startede bag den indianske saxofonist Jim Pepper , men fik tilbuddet om at blive medlem af the Paul Winter consort.

Der mødte han Ralph Towner, Paul Mccandless og Collin Walcott, med hvem han dannede worldmusik-orkestret Oregon i 1970.

Han har også spillet og indspillet med sangerinden Nancy King og pianisten Larry Karush og lavet duo plader med bassisten David Friesen. Har også lavet plader i eget navn.

Moore spiller på en håndbygget Klotz-bas fra Tyrol som stammer fra år 1715. Den er speciel bygget med en høj og en dyb C-streng.

Udvalgt diskografi i eget navn 
 Introducing Glen Moore - (1979)
 Dragonetti´s Dream - (2009)
 Nude Bass Ascending - (2014)
 Mokave vol 1 & 2 - (1992)/(1993)

Referencer

Eksterne henvisninger 
 

Bassister fra USA
Komponister fra USA
Jazzmusikere fra USA
Kaj Hoff

Kaj Hannibal Hoff (23. april 1912 i Skagen – 30. november 1943 i Thorsgades Kaserne i Randers, dæknavn "Carlo") var en dansk modstandsmand, leder af modstandsbevægelsen i Randers, der var med ved sprængningen af Langåbroerne. Han blev dræbt af tyskerne ved anholdelsen.

Kaj Hoff var cand.mag. og arbejdede som adjunkt ved Randers Statsskole. Han var desuden sekondløjtnant i hæren og havde været finlandsfrivillig. Han var formand for og leder af Randers Terrænsportsforening og kom derigennem ind i modstandsarbejdet, hvor han blev leder af en sabotagegruppe, der sprængte broerne ved Langå 17. november 1943.

Dagen efter aktionen vrimler det med gestapofolk i Randers, og under deres finkæmning af byen pågribes Sven Johannesen i sin lejlighed og Oluf Kroer på sin arbejdsplads. De har begge en pistol på sig, som de har fået fra de betjente, der bevogter broerne og kan umuligt bortforklare det. Nu giver faldskærmsmanden Ole Geisler ordre til, at alle indblandede skal gå under jorden.

Kaj Hoff gør det imidlertid ikke og bliver arresteret den 30. november ved en storrazzia i byen. Han transporteres til Dragonkasernen og stilles foran en glohed ovn. Hoff, der var tidligere løjtnant i den finske hær, havde svoret, at han intet ville røbe, hvis han faldt i tyskernes hænder. Da pinslerne blev for hårde for han på en af de tyske soldater. I hidsigt slagsmål tumler de rundt, men tyskerne tør ikke skyde af frygt for deres kammerats liv. Da Hoff giver slip og springer op mod et vindue for at undslippe, skydes han i ryggen og dør. Tyskerne opgiver dødsårsagen som "skudt under flugtforsøg kl. 11.20".

Kilder 
 
 Omtale af Jørgen Røjel i Gardehusaren, 6 (juli 2005)

Eksterne henvisninger 
 

Modstandsfolk fra Danmark
Skolefolk fra Danmark
Personer fra Randers
Personer fra Danmark myrdet af Nazi-Tyskland
Finlandsfrivillige fra Danmark
Officerer fra Danmark
Auto Escape Biludlejning

Auto Escape Biludlejning i Danmark blev etableret i 2009. Auto Escape i Danmark er et datterselskab af det franske børsnoterede selskab Auto Escape. 

Auto Escape blev etableret i Frankrig i 1999 af CEO Bruno Couly og er nu en af de førende formidlere af biludlejning i Europa. Firmaet er beliggende i Pertuis i Sydfrankrig nær byen Marseilles. Auto Escape i Danmark er beliggende i Brabrand ved Århus.

Firmaet ejer ikke egne biler men benytter de etablerede biludlejningsselskabers udlejningsbiler.

Ekstern henvisning
Auto Escpe biludlejning 

Biludlejningsfirmaer
Virksomheder fra Frankrig
Trilok Gurtu

Trilok Gurtu (født 30. oktober 1951) i Mumbai, Indien) er en indisk percussionist og tablasspiller.

Siden Gurtu kom til Europa, Tyskland, har han indspillet med et hav musikere såsom Charlie Mariano, Don Cherry, Terje Rypdal, John Tchicai, Charly Antolini, John Mclaughlins trio, og Oregon.

Gurtu har også indspillet en del plader med egne grupper i eget navn.

Gurtu mestre hele spektret indenfor percussion familien, han spiller ligledes på sit eget hjemmebyggede trommesæt bestående af et rak med 4 trommer uden stortromme, som han spiller siddende på højre knæ, med venstre fod arbejdende på normal vis på hihatten.

Eksterne kilder/henvisninger 

 Biografi mm
 

Jazzkomponister
Musikere fra Indien
Oluf Kroer

Oluf Akselbo Kroer (17. april 1916 – 2. december 1943) var en dansk modstandsmand, der medvirkede til sprængningen af Langåbroerne. Han blev sammen med fire andre henrettet i Skæring af den tyske besættelsesmagt.

Oluf Akselbo Kroer tog realeksamen fra Randers Statsskole i 1932, var sparekasseassistent i Sparekassen for Randers By og Omegn og medlem af bestyrelsen for Randers Konservativ Ungdom.

I 1943 blev Akselbo Kroer tilknyttet sabotagegrupperne i Randers, hvor han blev gruppefører. Som sådan deltog han i ødelæggelsen af Auning Møbelfabrik og sprængningen af Langåbroerne d. 17. november 1943. Han blev arresteret den 19. november 1943 og dødsdømt den 24. november. Henrettelsen blev eksekveret i Skæring den 2. december 1943. Han blev begravet på Kallesmærsk Hede ved Oksbøl, hvorfra han efter befrielsen blev flyttet til Mindelunden på Randers Nordre Kirkegård.

I sit afskedsbrev skrev Oluf Akselbo Kroer bl.a.:

Kilder 
 Om henrettelserne på Skæring Hede

Eksterne henvisninger 
 

Modstandsfolk fra Konservativ Ungdom
Personer henrettet ved skydning
Henrettede i Danmark af den tyske besættelsesmagt under 2. verdenskrig
Personer fra Randers
Henrettede personer fra Danmark